Hvernig tökum við á móti ferðamönnum frá Kína ? Fundur 22. janúar Heim » Fréttir » Hvernig tökum við á móti ferðamönnum frá Kína ? Fundur 22. janúar 7. janúar 2020 Kínverskum ferðamönnum á Íslandi hefur fjölgað hratt undanfarin ár . Íslensk-kínverska viðskiptaráðið , sem FA hýsir og rekur , Ferðamálastofa , Íslandsstofa , Samtök ferðaþjónustunnar og Samtök verslunar og þjónustu efna til fundar miðvikudaginn 22. janúar næstkomandi um móttöku ferðamanna frá Kína . Það málefni er í deiglunni meðal annars vegna áforma kínversku flugfélaganna Tianjin og Juneyao Air um flug til Íslands á nýbyrjuðu ári . Um 100.000 kínverskir ferðamenn sóttu Ísland heim á nýliðnu ári og má gera ráð fyrir að þeim fjölgi talsvert á þessu ári . Fundurinn er haldinn í kínverska sendiráðinu , Bríetartúni 1 , og stendur kl. 9 - 11 . JIN ZHIJIAN , sendiherra Kína á Íslandi : Hvaða þjónustu sinnir sendiráðið fyrir kínverska ferðamenn ? THEA HAMMERSKOV , forstöðumaður viðskiptatengsla Visit Copenhagen : Hvað er Chinavia fræðsluefnið og hvernig gagnast það íslenskum fyrirtækjum ? ÁRSÆLL HARÐARSON , svæðisstjóri Icelandair í Asíu : Hvernig virkar markaðssetning í Kína m.t.t. menningar og tækni ? GRACE – JIN LIU , leiðsögumaður : Hvernig skynja kínverskir ferðamenn Ísland ? JÓNÍNA BJARTMARZ , formaður Íslensk-kínverska viðskiptaráðsins , stýrir fundinum . Á fundinum munu fyrirtæki sem sinna greiðslumiðlunarþjónustu fyrir Alipay og WeChat Pay kynna starfsemi sína .